Skenkingswinkel open deure vir publiek | News24
Skenkingswinkel open deure vir publiek
Jy hoef nie 'n inkopiemaniak te wees om 'n winskopie te waardeer nie. Maar by Solidariteit Helpende Hand se skenkingswinkel op Uitenhage kan mens inkopie-mal gaan want dit is vir 'n goeie saak.
Die skenkingskantoor is oop van Maandag tot Vrydag (09:00 tot 16:00) sowel as elke eerste en laaste Saterdag van die maand (09:00 tot 12:00).
Volgens Miempie van Wyk, Helpende Hand Uitenhage-takvoorsitter, werk die skenkingswinkels waarvan daar reeds by-kans 30 regoor die land bestaan op dieselfde beginsel as die gewilde liefdadigheidswinkels bekend as thrift stores in die VSA en Brittanje.
"Skenkings van bruikbare items word ontvang en in dié winkels teen 'n winskoop verkoop. Die wins word dan ten bate van liefdadigheidsprojekte aangewend," verduide-lik Van Wyk.
"Terwyl die wêreld wegbeweeg van vermorsing is daar 'n nuwe modegier wat nagejaag word en dit is herwinning en hergebruik. Juis daarom is die Helpende Hand-skenkingswinkel die ideale manier om nie net jou deel vir behoeftiges te doen nie, maar om ook die nuutste tendense na te jaag," sê sy.
Die skenkingswinkel is by Bubbs Laan 10 Vir navrae bel Marlene Basson 083 501 3166 of Miempie van Wyk 081 798 0190.